钦定古今图书集成/明伦汇编/闺媛典/第093卷 > 翁克甫妻金氏
## 钦定古今图书集成/明伦汇编/闺媛典/第093卷 > 翁克甫妻金氏

按《福清县志》：“金氏，平北里人。年十七，归化南里翁克
甫。克甫病，语氏曰：‘吾病无起色，亲老家贫，若何以自
存？曷变计乎’？氏曰：‘噫何言之谬也！即不讳，一死相从，
吾志决矣’。克甫衔其言。又一年，病益笃，弥留之际，顾
氏曰：‘言犹在乎’？氏默然。治殡具毕，入内，改衣自经死。
有顷，姑心动，求之，气绝矣。克甫馀息奄奄，犹张目睨”
之，乃瞑。崇祯丁丑间事。